Kojom trakom za iznenadnog pljuska?
23 rujna, 2024Klizanje zbog vodenog klina
23 rujna, 2024Mladi i neiskusni vozači trebali bi, radi svoje i tuđe sigurnosti, svladati s velikom točnošću neke mjere. Jedna od njih je najvažnija: koliko je stvarna razdaljina od 40 metara. Ova brojka spasiti će mnoge od posljedica. Odnosi se, dakako, na udaljenost do pješačke zebre, tj. označenog prijelaza za pješake. U trenutku kad stupi na zebru pješaku treba 2.1 sekundu da prijeđe 3 metra, tj. širinu svojeg prometnog traka i izbjegne opasnost. Istodobno, vozač koji u gradu vozi brzinom od 60 km/sat, za isto će vrijeme prijeći 35,7 m. To praktično znači, kad ugleda pješaka koji se priprema za prijelaz ili je već stupio na pješački prijelaz, a udaljen je do automobila 40 metara, odmah treba početi kočiti. Mala razlika u vremenu, koja je u korist vozača, ne mora to uvijek i biti, jer valja računati na nešto zakašnjelu reakciju, mokar kolnik i druge okolnosti koje bi mogle utjecati na neželjeni sraz pješaka i automobila. Vozač mora računati da se neki pješaci sporije kreću, da će se možda vratiti, a tada su posljedice neminovne. Zbog toga je važno utvrditi koliko je zapravo dugačko tih 40 metara i na to stalno misliti.